द गुड डॉक्टर में इससे पहले...
मैंने कुछ मरीज़ों की टिप्पणियों को हटा दिया। इसलिए तुम्हारा स्कोर बढ़ गया था।
-मैं दिल से माफ़ी चाहती हूँ। -तुम्हारी माफ़ी मुझे मंज़ूर नहीं है।
डॉ. लिम को आपातकालीन सी-सेक्शन का संदेश भेजो।
बच्ची मुश्किल में है।
डक्ट को खोलो और उसके खून का ऑक्सीजनीकरण करो!
पीजीई के लिए फ़ार्मेसी में फ़ोन करो।
-क्या? -यह एक्स्पायर हो चुकी है।
नाड़ी महसूस नहीं हो रही है।
दबाव को फिर से शुरू कर रहा हूँ। 0.2 दो।
बच्ची मर गई है। हम और कुछ नहीं कर सकते।
-उसे बचा सकता हूँ! -शॉन।
हमने एक बच्ची को खोया, क्योंकि हम तैयार नहीं थे।
दवाएँ एक्स्पायर हो चुकी थीं।
सेलन ने कटौती की। हमारे पास स्टॉक नहीं है।
-एक्स्पायर हो चुकी। -शॉन, रुक जाओ!
-ये सब… -यह तुम्हारी गलती नहीं थी!
तुमने मुझसे झूठ बोला! तुमसे शादी नहीं कर सकता।
ठीक है।
मैं यहीं पर हूँ। तुम्हारा साथ दूँगा।
आप सब जो अनुभव कर रहे हैं, उसके लिए मुझे बेहद अफ़सोस है।
मैंने फ़ार्मेसी स्टॉक नीति की गहरी समीक्षा शुरू कर दी है
और ऐसा कुछ दोबारा न हो, यह सुनिश्चित करने के लिए सब कुछ करूँगी।
अगर आप लोगों को कुछ और चाहिए…
परामर्श, वेतन के साथ छुट्टी, बात करने के लिए कोई, मैं उपलब्ध हूँ।
शुक्रिया।
यकीनन आप लोग जानते हैं कि मुकदमे की संभावना है।
हमें बच्ची की माँ से अपनी बातचीत में
अधिकतम अक्लमंदी का इस्तेमाल करना है।
हम सभी अपनी पेशेवर ज़िम्मेदारियों को लेकर बहुत जागरूक हैं।
मुझे बस लगा कि याद दिलाने में कोई नुकसान नहीं है।
तुम जो कुछ भी करने का सोच रही हो, मत करो।
वह हमें पेशेवर ज़िम्मेदारियों पर भाषण दे रही है?
एक बच्ची मर गई क्योंकि वह प्रशासन के बजाय
हमारे कामों में दखल दे रही थी।
तुम नाराज़ हो, समझता हूँ। एक दिन की छुट्टी लो।
उसे पहला कदम उठाने दो।
वह जैसी है, वैसी है।
जो मालकिन और तुम उसकी नौकरी करती हो।
और उसे कारोबारी और कानूनी मामलों में तुमसे ज़्यादा अनुभव है
और अगर तुम उसके खिलाफ़ जाती हो, तो तुम्हें झेलना पड़ेगा।
उसे उसकी औकात दिखाऊँगी।
मैं हैरान थी कि मेरे जागने से पहले तुम चले आए।
मुझे लगा था कि काम पर आने से पहले हम बात कर सकते हैं।
मुझे बात नहीं करनी।
तुमने कहा कि मुझसे शादी नहीं करना चाहते।
ऐसे ही कुछ भी कहकर मुझसे उसे मान लेने की उम्मीद नहीं कर सकते।
पता है कि तुम आहत हो और मैं तुम्हारा साथ देना चाहती हूँ।
-मुझे तुम्हारी मदद नहीं चाहिए। -शॉन, बस करो, प्लीज़।
मुझसे एक गलती हो गई।
पर वह हर चीज़ को मिटा नहीं सकती, जिससे हम गुज़रे हैं।
तुम एक घटना के आधार पर मुझे लेकर अपनी भावनाओं को नहीं बदल सकते।
यह एक घटना नहीं थी। तीन घटनाएँ थीं।
मोंटाना की यात्रा को लेकर मुझसे झूठ बोला,
मेरी प्रदर्शन रेटिंग में हेर-फेर की और मेरे स्कोर को सही करके
या अपनी करनी सेलन को बताकर चीज़ों को ठीक करने से इंकार किया।
तुमसे शादी नहीं कर सकता।
इस बात का कोई तुक नहीं बनता। हमें एक-दूसरे से प्यार है।
हम इसे सुलझाने का कोई रास्ता निकाल लेंगे।
ईआर में डॉ. पार्क की मदद के लिए जा रहा हूँ।
आपातकालीन सेवाएँ
पुरुष, 32 साल का, एक कार की दुर्घटना।
मुझे खेद है। प्लीज़ कहें कि मैंने किसी को नुकसान नहीं पहुँचाया।
दसवीं बार, तुमने बस खुद को, अपनी कार और एक पेड़ को बर्बाद किया।
उसकी पैर की हड्डी दो या ज़्यादा टुकड़ों में टूटी है।
और गंध से लग रहा है, खून में शराब बहुत ज़्यादा मिलेगी।
मुझे लगा कि वह मुझे पसंद करती थी, पर बाकी सबकी तरह वह भी दोस्त बनना चाहती थी।
मैं कितना बेवकूफ़ हूँ। बस एक मोटा, घिनौना और नाकारा।
नाड़ी काफ़ी ठीक है। आईवी, एंटीबायोटिक्स और आई और डी घाव के लिए सर्जरी चाहिए
-और फ़्रैक्चर की मरम्मत करना है। -पैर के लिए रुक सकते हैं। जीसीएस 13 है।
मस्तिष्क की चोट को नकारने के लिए सीटी पैन स्कैन चाहिए। इमेजिंग में ले जाओ।
वह सही कह रहा है। वह बेवकूफ़ है। बहुत किस्मतवाला।
-आगे आओ और बैठो। -दरअसल, मैं नहीं बैठ सकती।
ब्राज़ील में, कुछ हफ़्ते पहले मेरी सर्जरी हुई थी।
वे इसे "ब्राज़ीलियन बट लिफ़्ट" कहते हैं।
पता है, यह बिल्कुल बेकार है,
पर अपनी पूरी ज़िंदगी मैं अपने आकार से नाखुश रही हूँ।
मैंने सब कुछ आज़माया। डाइट, व्यायाम, कमर के प्रशिक्षक।
पर मैं 33 साल की हूँ और हर बार जब मैं आईना देखती हूँ,
अभी भी स्कूल के बच्चों को मुझे टीटर टॉट या स्पॉन्जबॉब नाम से
पुकारते हुए सुनती हूँ।
अपने फ़ैसले को मेरे या किसी भी दूसरे डॉक्टर से सही ठहराने की ज़रूरत नहीं है।
यहाँ तुम्हारी मदद के लिए हूँ।
उसके फोड़े के साथ सर्जरी वाली जगहों पर गंभीर संक्रमण है।
पिछवाड़े की चर्बी को ग्राफ़्ट करना आसान नहीं है। कुछ पैसे बचाने के लिए तो नहीं।
वह पैसे बचाने के लिए नहीं गई,
बल्कि दोस्तों द्वारा हँसी उड़ाने को रोकने के लिए किया।
उसे ऐसा करने की ज़रूरत नहीं थी। उसमें कोई समस्या नहीं है।
तुम्हारे बालों में भी कोई समस्या नहीं है,
पर तुम इन पर बहुत सा समय और पैसा खर्च करती हो।
तुम मज़ाकिया हो और अपनी त्वचा और बाल हटाने पर उतना ही खर्च करते हो।
यह मज़ेदार है। काश कुछ पॉपकॉर्न होते।
यह समय की बर्बादी है, जो हमारे मरीज़ के पास नहीं है।
फोड़े के आकार और गहराई को मापने के लिए सीटी कराओ,
फिर उसकी सर्जरी तय करो।
करती हूँ।
हालाँकि, मेरी त्वचा अच्छी दिखती है, है न?
मेरा एक काम कर सकोगी?
मुझे एथिक्योर के अधिग्रहण से जुड़े कागज़ात चाहिए।
मैं नियामक प्रतिक्रियाओं पर काम कर रही हूँ और जानकारी की ज़रूरत है।
दरअसल मेरा क्षेत्र नहीं है। सेलन के पास उसकी प्रतिलिपियाँ हैं।
उसे परेशान नहीं करना चाहती। वह आज काफ़ी व्यस्त है।
मुझे यकीन है कि इसका बैकअप सर्वर पर है।
-ठीक है। मैं उन्हें प्रिंट कर दूँगी। -शुक्रिया।
-बस उन्हें ई-मेल कर देना। -न करूँ, तो बेहतर होगा।
उन्हें लेने का आपका जो भी कारण है, पर आप नहीं चाहतीं कि सेलन को पता चले।
कागज़ की प्रतिलिपियों का पता लगाना उसके लिए मुश्किल होगा।
-शुक्रिया। -हाँ।
हैलो, अल्मा।
मैं सेलन मॉरिसन हूँ, एथिक्योर की सीईओ।
बस निजी तौर पर अपनी संवेदना व्यक्त करना चाहती थी।
मेरे बच्चे नहीं हैं।
तुम्हारे दुख की गहराई को नहीं समझ सकती।
मुझे यह नहीं करना चाहिए।
मेरे कानूनी विभाग का अध्यक्ष बहुत नाराज़ होगा, पर परवाह नहीं।
तुम्हें जानने का हक है।
डॉ. लिम और डॉ. मर्फ़ी दोनों ने सच में
तुम्हारी बच्ची की ज़िंदगी बचाने के लिए अपनी कोशिशों में कोई कसर नहीं छोड़ी।
पर हमारे दवा-विक्रेता से एक गलती हो गई,
जिसके कारण डॉ. मर्फ़ी ने
एक एक्स्पायर हो चुकी दवा दे दी।
वह तुरंत समझ गए और गलती को ठीक किया
और कोई संभावना नहीं है कि कोई प्रभाव पड़ा,
पर यह एक गलती थी,
जिसकी हम पूरी ज़िम्मेदारी लेते हैं।
दवा-विक्रेता को बहुत खराब लगा है। उसने पहले ही इस्तीफ़ा दे दिया।
हे भगवान।
एथिक्योर तुम्हारे सारे चिकित्सीय खर्चे उठाएगा,
तुम्हें और तुम्हारे परिवार में किसी को भी काउन्सलिंग कराएगा, जिसे यह चाहिए।
तुम्हारे दर्द और कष्ट के लिए 200,000 डॉलर का तुरंत भुगतान करने की इजाज़त दी है।
-मुझे नहीं पता कि क्या कहूँ। -हम कम से कम इतना तो कर सकते हैं।
मुझे बस एक सहमति फ़ॉर्म पर तुम्हारे दस्तखत चाहिए।
जिससे हमारा लेखा विभाग भुगतान जारी कर सके।
अगर यहाँ से किसी को निकाला जाना चाहिए, तो वह तुम हो।
मैंने आगाह किया था कि अगर तुमने बदलाव लागू किए, तो ऐसा कुछ हो सकता है।
मुझे ऐसा कुछ याद नहीं आ रहा।
तुम्हें पता है कि मेरे पास हमारे बीच हुई
हर बैठक की टिप्पणियाँ, हर ई-मेल की प्रतिलिपियाँ हैं?
मुझे यह पता है कि तुमने पहले कभी किसी पर मुकदमा नहीं किया है,
जबकि मैंने मुकदमा किया है और मेरे सह-संस्थापकों, बैंकों, धनकुबेरों,
और मेरे गुलाब की झाड़ियों को काटने वाले आदमी ने मुझ पर मुकदमा किया है।
इसी कारण मैंने कई वकीलों को सेवा में रखा हैं।
तो अगर तुम्हारी जगह होती, तो धमकी देना बंद करती और बातचीत शुरू करती।
मुझे मेरी नौकरी चाहिए।
मैं इसके लायक हूँ।
नहीं, तुम नहीं हो। क्योंकि तुमने एक बच्ची को मार डाला।
तो तुम अपना हिस्सा लोगे और कानूनी रूप से प्रवर्तनीय वादे को मानकर
दूर चले जाओगे और अपना मुँह बंद रखोगे।
इंट्राक्रेनियल रक्तस्राव या सीने या पेट पर चोट का कोई संकेत नहीं है।
लिम को बताओ और उसके पैर की सर्जरी के लिए उसे ओआर में ले आओ।
क्या इस चुप्पी का मतलब तुम्हारी सहमति है?
मेरा ध्यान कहीं और था।
तुम सही हो।
हमें दो सर्जरी की ज़रूरत होगी। एक रोगनिरोधी फ़ैसिओटॉमी और
पैर की हड्डियों के फ़्रैक्चर को स्थिर करने की।
जो भी तुम्हें सही लगे।
-तुम बात करना चाहते हो? -मैंने पहले ही कहा…
मेरा मतलब कल रात फ़ार्मेसी में जो हुआ, उससे था।
नहीं। उस बारे में बात करने से कुछ नहीं बदलेगा।
मैंने उसे पहले ऐसे कभी नहीं देखा।
यह ऐसा है कि मैं उसके लिए एक बिल्कुल अलग इंसान हूँ।
-हाँ, उसे थोड़ा समय दो। -आपने उससे बात की?
-हाँ। -और उसने क्या कहा?
मुझे नहीं पता। वह शॉन है। वह क्या कहेगा?
कभी-कभी, आदमियों को चीज़ों से उबरने में ज़्यादा समय लगता है।
ठीक है, यह लैंगिकवादी और गलत दोनों है।
उसने मुझे पूरी तरह दूर कर दिया है। मुझसे बात करने से इंकार कर दिया है।
वह तनाव में है। उसने चिकित्सा में शरण ली है।
आप एक मिसाल की तरह पेश कर रहे हैं, पर आज कैफ़ेटेरिया में
वह मुझसे दूर चला गया।
-ठीक है, मैं उससे बात करूँगा। -शुक्रिया।
ज़रा सुनेंगे?
-आप फ़िल हॉल के डॉक्टर हैं, है न? -हाँ।
केवल परिवार उससे मिल सकता है। नर्स ने कहा कि अगर मैं आपसे बात करूँ…
आप वही औरत हैं, जिसने उससे सिर्फ़ दोस्त बने रहने को कहा था?
-उसने आपको यह बताया? -हाँ।
इसीलिए उसने इतनी शराब पी ली और अपनी कार को टक्कर मार ली।
हे भगवान।
उसे बता सकते हैं कि मैं यहाँ हूँ
और मुझे परवाह है और उम्मीद है कि वह ठीक हो जाएगा?
हम उसे बता सकते हैं। पर इससे वह बेहतर महसूस नहीं करेगा।
हम उसे बता देंगे।
-फोड़े काफ़ी बड़े हैं। -और कई जगह पर हैं।
सर्जन ने बहुत ज़्यादा चर्बी अंदर डालने की कोशिश की।
कोई पेट या कूल्हे से
जुड़ा नहीं लग रहा है।
उसे बेवर्ली हिल्स में दोस्तों से छिपना चाहिए था, न कि ब्राज़ील में।
या भगवान के द्वारा दिए गए शरीर से प्यार करना सीखना था।
सौंदर्य सर्जरी को लेकर तुम्हारी सख़्त धारणाएँ हैं
या बस बहस करने में मज़ा आता है?
उसे किसी भी चीज़ में विश्वास नहीं है। बस मुझे चिढ़ाना पसंद है।
बस इतना चाहता हूँ कि तुम अपने दिमाग की खिड़कियाँ खोलो।
इतनी आलोचना मत करो।
क्या मैं ही आलोचना करती हूँ?
मिस्टर "मैंने उस आदमी संग कभी डेट नहीं की जो स्पोर्ट्स कार चलाता है,
मैं नाच नहीं सकता, या जिसे 'द गोल्डन गर्ल्स' पसंद नहीं?"
मैं कार और नाचना तो समझ गई, पर "द गोल्डन गर्ल्स?"
मैं किसी बेवकूफ़ के साथ डेट नहीं करूँगा।
मेरी छाती में दर्द शुरू हो रहा है।
ऐसा लग रहा है कि जैसे कुछ दबा रहा है मेरे…
गर्दन पर पेटेकियल लाली और…
बीपी गिर रहा है। ऑक्सीजन की कमी और घबराई हुई है। उच्च-प्रवाह वाला ऑक्सीजन चाहिए।
माँसपेशी की चोटें मेरी उम्मीद से कम गंभीर हैं।
दरअसल, ज़्यादा नशे से इसे मदद ही मिली।
धमनियों में थक्का बनने से रोका। नाड़ी में अधिक खारापन होता है।
मुझे हैरानी नहीं कि प्यार एकतरफ़ा था। प्रतीक्षालय में बैठी महिला को देखा?
जिसे लेकर यह दुख मना रहा था?
-वह इसके स्तर से ज़रा ऊपर है। -हाँ।
आपको नहीं लगता कि उस जैसी महिला इस जैसे आदमी से कभी प्यार कर सकती है?
यह संभव है, अगर यह अमीर या कोई रॉक स्टार होता।
तो तुम्हें लगता है कि सभी औरतें लालची और ओछी होती हैं?
इंसान वैसे होते हैं और यह दिखावा करना नादानी है कि हम नहीं हैं
क्योंकि उस तरह से दुनिया के बारे में बात करना अच्छा होता है। सलाइन साफ़ है।
कोई खून नहीं बहा है, माँसपेशी की गलन का कोई लक्षण नहीं।
शाबाश।
डॉ. लिम, लीया डिलालो ने आपको संदेश भेजा है।
उनसे कहो कि मैं आ रही हूँ।
फ़्रैक्चर को स्थिर करने के लिए एक्स-फ़िक्स लगाएँ।
सूजन के जाने के बाद पूरा फिर से बनाएँगे।
मर्फ़ी नेतृत्व कर सकता है।
मर्फ़ी, मेरी बात सुनी?
हाँ।
-बड़ी जल्दी हो गया। -असल में यह कुछ ज़्यादा ही धीमा था।
मुझे प्रॉक्सी के ज़रिए डाउनलोड को रूट करना पड़ा
और अलग-अलग नर्स स्टेशन से प्रिंट लेना पड़ा, जिससे इसका पता न चले।
-शुक्रिया। -रुकिए।
ये भी।
आपने कहा कि आपको सब कुछ चाहिए। इसमें लगभग 4,000 पन्ने लगे।
अरे बाप रे।
आखिर आप क्या खोज रही हैं?
मुझे पक्का नहीं पता है।
पेचीदा लग रहा है।
हड्डी के काफ़ी नुकसान के साथ उसके कई फ़्रैक्चर हैं।
मानक एक्स-फ़िक्स से उसे विकृति और कुरूपता का बहुत बड़ा खतरा है।
ए, शॉन, मुझे पता है कि तुम जानते हो कि मैं तुम्हारी तरफ़ हूँ, चाहे जो भी हो।
पर जो भी इसके मायने हैं, तुम और लीया एक अच्छी जोड़ी हो…
मैं लीया के बारे में बात नहीं करना चाहता।
क्यों?
डॉ. पार्क ने कहा कि औरतें ओछी होती हैं।
उसने ऐसा लीया के बारे में कहा?
उसने पहले कभी मेरे जैसे किसी के संग डेट नहीं की।
ठीक है, शॉन, लीया सनकी और मनमौजी हो सकती है,
पर, हे भगवान, वह ओछी नहीं है।
उसने गलती की, शॉन। उसके साथ ऐसा बर्ताव मत करो।
मुझे जाना है।
अंदर डाली गई चर्बी आपके खून के बहाव में मिलकर आपके फेफड़ों तक पहुँच गया।
उसका इलाज दवाइयों से कर सकते हैं।
पर खून को पतला करने की दवाइयाँ फोड़े के लिए की जाने वाली सर्जरी को खतरनाक बना देंगे।
जब तक आपके फेफड़ों में थक्कों को
ठीक नहीं कर लेते, हमें मरम्मत की सर्जरी बाद में करनी होगी।
-इसमें कितना समय लगेगा? -कम से कम कुछ दिन।
और हर तरह के जीवाणु वाली एंटीबायोटिक्स के साथ भी,
संक्रमण फैलकर ग्लूट माँसपेशियों को नुकसान पहुँचा सकता है।
हो सकता है कि परिगलन का कारण बने।
आपका मतलब सड़ते हुए माँस से हैं?
हमसे जो बन पड़ेगा, वह सब करेंगे…
बिल्कुल नहीं। परवाह नहीं कितना खतरनाक है। पर पहले मेरे नितंब ठीक होने चाहिए।
अगर आपके फेफड़ों से थक्के के बोझ को कम नहीं करते,
तो यह जानलेवा हो सकता है।
आपने कहा कि आप दोनों कर सकती हैं।
अपने नितंब की चोट से बचने के लिए ज़िंदगी को खतरे में डालना चाहती हो?
हाँ।
पहले ही बहुत बड़ा जोखिम लिया। जैसी दिखती हूँ, उसे ठीक करने के लिए
आधी दुनिया का सफ़र किया है और अब किसी भी हालत में पीछे नहीं हटूँगी।
पर डॉ. रेज़्निक जो सलाह दे रही हैं, वह पीछे हटना नहीं है।
यह एक बुरी स्थिति का सबसे अच्छा समाधान है।
अपने कहा कि आप मेरे बारे में राय कायम नहीं करेंगी।
मैं जो चाहती हूँ, वह आपको बता दिया। मेरी मदद करेंगी या नहीं?
हाँ।
खून पतला करने वाली दवा देना शुरू करो
और सुबह के लिए इनकी पहली सर्जरी रख दो।
आपके दोस्त की पहली सर्जरी ठीक से हो गई, पर जब तक पैर के फ़्रैक्चर को स्थिर करके
पूरा न कर लें, उसे निगरानी में रखने की ज़रूरत है।
उससे मिल सकती हूँ?
नहीं। पर डॉ. पार्क ने उससे आपकी कही हुई बात कह दी।
शुक्रिया। मैं कल वापस आऊँगी।
आप उसके साथ दोस्त से बढ़कर क्यों नहीं हो सकीं?
फ़िल वाकई एक अच्छा लड़का है।
उससे प्यार है। कुछ वक्त के लिए कोशिश भी की।
मुझे लगा कि मैं ओछी होने के बर्ताव से पार पा जाऊँगी।
पर मुझे ऐसा ही लगता है।
अभी तय नहीं करना चाहिए।
यह…
वह इस जगह की मालकिन नहीं है। अभी तक तो नहीं।
कानून के मुताबिक, स्टेट अटॉर्नी जनरल को
गैर लाभकारी से लाभ के लिए बदलावों का अनुमोदन करना होता है।
वह अभी हुआ नहीं है, तो समझौता पूरा नहीं है।
इसका कोई तुक नहीं बनता। वह महीनों से इस जगह को चला रही है।
ऐसे अधिग्रहण में समय लगता है। खरीदार को नियामक ज़रूरतों के
पूरा होने से पहले चीज़ों को नियंत्रण में लेना होता है।
और एक ज़रूरत है, "मुनाफ़े की स्थिति के लिए
सामुदायिक हित की सेवा के ज़िम्मेदारी पर बुरा असर नहीं डाल सकती।"
एजी कभी नहीं मानेंगे कि बच्चों को मारना "समुदाय के हित में है।"
-ठीक है, मुझे क्यों बता रही हैं? -हालाँकि मुझे उसकी करतूत पता है,
मेरे पास लिखित सबूत नहीं हैं।
खैर, मुझे माफ़ करें।
मैंने पृथक्करण को लिया। मुँह बंद रखने के लिए राज़ी हो चुका हूँ।
तब उसे वापस करो और फाड़ दो।
उसने तुम्हें किसी ऐसी चीज़ के लिए निकाला, जो जबरन करवाई,
अपनी करतूत के लिए तुम्हें बलि का बकरा बनाया
और अगर तुमने उसे नहीं रोका, तो ऐसा करना जारी रखेगी।
अगर हम उसे नहीं रोकते।
मेरे पास पत्नी और दो बच्चे हैं।
मुझे जानना है कि मुझे दूसरा काम मिल सकेगा।
रात को सुकून से सोने का क्या?
ऐसे बर्ताव मत कीजिए, जैसे आपने कभी समझौता नहीं किया
या काम पर कुछ ऐसा नहीं किया जो आपको गलत लगा।
हम सब समझौते करते हैं।
और मुझे पता है कि तुम जानते हो कि यह उससे कहीं बढ़कर है
क्योंकि तुम एक सभ्य इंसान, एक पिता हो, जो बच्चों का भला करना चाहता है।
पर जब वे तुमसे नौकरी बदलने का कारण पूछेंगे, तब क्या होगा?
तुम सच बोलोगे या उनकी आँखों में आँखें डालकर झूठ बोलोगे?
ठीक है।
आपको क्या चाहिए?
तुम्हें मॉर्गन सही लग रही है?
कि हम लगातार बहस करते हैं क्योंकि हमें यह पसंद है?
नहीं। यह काम का हिस्सा है।
हमें हर विचार को बहुत सावधानी से परखना होता है।
-पर हमें एक-दूसरे को नीचा नहीं दिखाना है। -हमें?
तुमने ही कहा था कि मेरी त्वचा क्रिप्ट कीपर के जैसी दिखती है।
ज़ाहिर है, मैं मज़ाक कर रही थी।
ज़ाहिर है, तुम नाराज़ थी क्योंकि मैंने अपनी राय बताई थी।
तुम्हारा अपनी राय देना मेरी समस्या नहीं है।
बल्कि यह है कि तुम मेरी सारी राय को निजी दोष से जोड़ते हो।
शायद जहाँ तुम पले-बढ़े थे, तुमने मज़बूत औरतें नहीं देखी थीं।
और शायद जहाँ तुम पली-बढ़ी थी,
लोगों की माँ का अपमान करना आम बात है।
-मैंने ऐसा नहीं कहा। -कभी किसी हसिडिक महिला से मिली हो?
क्या कोई समस्या है?
-नहीं। -नहीं।
तब तुम लोग यहाँ क्यों हो और सर्जरी के लिए
मरीज़ को तैयार करते हुए ओआर में क्यों नहीं हो?
-माफ़ करें। -जा रहा हूँ।
मोनिका की बात मेरे दिमाग से निकल ही नहीं रही है।
मोनिका कौन है?
लीया को लगता है कि मैं उसके लायक नहीं हूँ।
क्या मुद्दा यही है? यह बेहूदी बात है।
नहीं, यह बेहूदी बात नहीं है।
उसने पहले कहा था कि मेरे एएसडी के कारण हम दोस्त से बढ़कर कभी नहीं हो सकते।
-और अब उसे पता है कि वह गलत थी, है न? -नहीं।
उसने मुझे एक ध्वस्त इमारत में घायल हुए मरीज़ को बचाते देखा,
जिससे उसे कुछ भी महसूस नहीं होना चाहिए था।
उसे पता था कि मैं एक अच्छा डॉक्टर हूँ, जो मरीज़ों को बचा सकता है।
वह चाहती थी कि आप वापस आएँ,
जिससे उसे मेरा सारा बोझ न उठाना पड़े
और उसने मेरा स्कोर बदल दिया
क्योंकि उसे लगता है कि मैं सफल नहीं हो सकता।
-यह सच नहीं है। -ऐसा है।
मैं किसी ऐसी लड़की से शादी नहीं करना चाहता, जो मेरे लिए समझौते कर रही हो,
ख़ासकर क्योंकि उसके बाकी सारे प्रेमी ड्रम बजाने वाले और बेवकूफ़ थे और…
ठीक है, रुक जाओ! बैठ जाओ।
-शॉन, बैठ जाओ। -ठीक है।
लीया समझौता नहीं कर रही है।
तुम मेहनती, ईमानदार,
सच्चे और प्रतिभाशाली हो और तुम्हें पाकर वह खुशकिस्मत है
और वह यह बात जानती है।
शॉन, कभी-कभी, जब लोग हमें प्यार करते हैं,
तो वे मदद करना चाहते हैं और वे गलत समय पर
गलत वजह से गलत तरीके से मदद कर देते हैं।
पर लीया को तुमसे प्यार है। वह तुमसे प्यार करती है।
ठीक है। मुझे जाना है।
तुम्हारी सर्जरी के लिए, हम पेंच
और जोड़ने वाली छड़ के साथ गोलाकार छल्ले डालेंगे…
मोनिका अभी भी यहाँ है?
नहीं, वह कल रात घर चली गई थी।
जोड़ने वाली छड़ के बीच में…
उसने पूरे दिन इंतज़ार किया, ज़ाहिर है, उसे तुम्हारी परवाह है।
यह बस दया है, जो मुझे और भी ज़्यादा नाकारा होना महसूस करवाती है।
बस करो। तुमने गैर ज़िम्मेदाराना काम किया,
-पर तुम नाकारा नहीं हो। -आप नहीं समझेंगे।
आप आकर्षक, गठीले बदन के हैं। पक्का आप हमेशा से अच्छे खिलाड़ी रहे होंगे।
अगर वह इतनी सतही है, तो क्या तुम उससे प्यार करते?
शायद वह बँध जाने से डरती है।
अगर पीछे हट जाते हो, चीज़ों को आगे बढ़ने दो, शायद वह अपना मन बदल ले।
आपको वाकई ऐसा लगता है?
कोशिश करने में नुकसान नहीं है।
वह अपना मन नहीं बदलेगी।
और तुम्हें नहीं लगता कि वह कभी ऐसा करेगी।
उसने कहा कि कोई तरीका नहीं है कि उस जैसी महिला
तुम्हारे जैसे आदमी से प्यार करेगी।
हर गोलाकार छल्ले के बीच में जोड़ने वाली छड़ होंगी।
-क्या कर रहे हो? -तुम उससे झूठ बोल रहे थे।
उसे खुश करने की कोशिश कर रहा था, जो अच्छा और चिकित्सीय ढंग से फ़ायदेमंद है।
तुम मुश्किल दौर से गुज़र रहे हो,
पर अगर तुम समझदारी से सोच नहीं पा रहे और ध्यान केंद्रित नहीं कर पा रहे हो,
तो किसी और को सर्जरी करने दो।
मैं अच्छे से ध्यान दे सकता हूँ।
मैंने कर लिया। हमें उससे छुटकारा पाने के लिए जो चाहिए, वह मिल गया।
तुम्हें 52 मिलियन डॉलर मिल गए?
उसकी ज़रूरत नहीं है, उसने अभी हमें खरीदा नहीं है।
अभी तक तो नहीं। एक बार एजी तक जानकारी जाए, जो मैंने फ़्रेम्स को देने के लिए मना लिया,
-वह कभी खरीद नहीं पाएगी। -दवा विक्रेता फ़्रेम्स?
उसने एनडीए पर दस्तखत किए। एक चेक लिया।
जिसका उसे पछतावा है। वह उसे ठुकराएगा और आगे आएगा।
यह बहुत बहादुरी का काम है, पर बेतुका है।
एजी इस समझौते को नहीं ठुकराएगा।
हमारे पास सबूत है कि उसे आगाह किया गया कि उसकी नीतियाँ
मरीज़ों को खतरे में डाल देंगी, पर उसने उन्हें लागू किया।
मुझे इस बात को समझने दो।
तुम किसी ऐसे पर भरोसा कर रही हो, जिसने पहले ही एनडीए पर दस्तखत किए हैं,
जिसने पैसे लिए हैं, कहने की ज़रूरत नहीं कि सेलन के पास
वकील और पैरवी करने वाले लोग हैं, जो यह बहस करेंगे
कि बच्ची एक्स्पायर हो चुकी दवा की वजह से नहीं,
बल्कि कार के दुर्घटनाग्रस्त होने और समय से पहले डिलीवरी
और पहले से मौजूद दिल की बीमारी की वजह से मरी।
देखो,
मैं तुमसे सहमत हूँ कि सेलन को अस्पताल नहीं चलाना चाहिए।
पर अमेरिका में ऐसा कोई एजी नहीं है, जो इस पर काम करेगा।
जब तक आप इसे आगे न बढ़ाएँ।
बढ़िया। हम अकेले ही लड़ेंगे।
मुझे जैसी उम्मीद थी, रक्तस्राव उतना नहीं है। हमें हीमोस्टेसिस चाहिए,
जिससे कोई तरल इकट्ठा न हो।
-पक्का वह नहीं चाहते। -नहीं, हम पक्का वह नहीं चाहते।
सौंदर्य सर्जरी वाली अपनी निजी भावनाओं को तुम फिर से
हावी होने दे रही हो, जिसका असर मरीज़ की देखभाल पर पड़ रहा है।
उन्हें अपने निर्णय खुद लेने का अधिकार है।
वे जोखिम और फ़ायदे के बारे में मेरी सच्ची राय के भी हकदार हैं।
सच्ची और पेशेवर।
जो चिकित्सा पर आधारित हो, निजी पूर्वाग्रह पर नहीं।
मरीज़ अपने सर्जन के जीवन अनुभव से लाभ उठाने के हकदार हैं।
अपना खुद का निर्णय लेने के लिए काफ़ी सहज महसूस किया।
वह सही कह रहा है। उनकी एक अच्छी टीम है।
वह हीमोडायनामिक रूप से अस्थिर है। कार्बन डायऑक्साइड तेज़ी से गिर रहा है।
शिरासंबंधी हवा का अवरोध?
यह हवा नहीं है। उसके फेफड़े से थक्के निकले हैं।
हमें मेकैनिकल थ्रोम्बेक्टोमी चाहिए, तुरंत।
एक अतिरिक्त शांज़ पेंच लगा रहा हूँ।
डॉ. पार्क, फ़्रैक्चर कम करने के लिए और ट्रैक्शन डाल सकते हैं?
यह कैसा है?
एकदम बढ़िया।
-डॉ. लिम, आपके लिए फ़ोन है। -मैं व्यस्त हूँ।
डॉ. फ़्रेम्स का है। उनका कहना है कि ज़रूरी है।
बैठक पहले से ही तय हो गई है।
समझती हूँ कि वह चिंतित है,
पर तुम्हारे बच्चों को वह पिता चाहिए, जिसकी इज़्ज़त कर सकें,
जिस पर गर्व कर सकें।
नहीं। बस मेरे कहने से नहीं हो सकता।
मुझे तुम्हारे चाहिए…
बिन पेंदी का लोटा।
दबाव कम हो रहा है।
वेसोप्रेसर्स बढ़ाओ। तरल का बढ़ना कम करो।
खून के थक्कों मुकाबले इन वसा के थक्कों को हटाना ज़्यादा मुश्किल है।
एक स्टेंट रिट्रीवर?
एक और बड़ा बोर एस्पिरेशन कैथेटर बेहतर है।
-हमें बंद करना… -अब पीछे हटने की कोई वजह नहीं।
पकड़ लिया। चलो।
रुक जाओ।
पकड़ लिया, कमीने।
-उसकी हालत बिगड़ रही है। -शायद दिल में और होंगे।
एको करो, इसके हृदय संबंधी मापदंडों के लिए प्रेसर्स को ठीक करो।
सेरेब्रल एंजियो के लिए जाँघ को तैयार करो।
सर्जरी सफल रही।
डॉ. लिम ने डॉ. पार्क और मुझे अपने दम पर करने दिया।
तुम आज रात बाहर चलकर जाम पीना चाहते हो?
आपको वाकई लगता है कि लीया को लगा कि वह मेरे एएसडी के बारे में गलत थी?
या मुझे खुश करने के लिए कह रहे थे?
-तुमसे पहले कभी झूठ बोला है? -हाँ।
ठीक है। मैं झूठ नहीं बोल रहा हूँ।
ठीक है। मैं रॉबिन जॉनसन को परीक्षा में नकल करा दिया करता था।
वह मुझसे कहती कि मैं कितना प्यारा था।
मिशेल प्लास ने मुझे बताया कि मेरी पीठ पीछे वह मेरा मज़ाक उड़ाती थी।
दोनों ही अच्छी लगती थीं, पर उनमें से एक झूठ बोल रही थी।
-शॉन, अब तुम बच्चे नहीं रहे। -पर मैं अभी भी अजीब हूँ।
हाँ, तुम अजीब हो।
मैं अजीब हूँ। हर कोई अजीब है। कभी न कभी सभी अजीब महसूस करते हैं।
हर कोई बदसूरत, बेवकूफ़, बूढ़ा या जो भी यह है, महसूस करता है।
इससे बिल्कुल भी मदद नहीं मिलती।
मुझे पता है।
क्या समस्या है?
अगर तुम अभी भी बोल सकती हो और हमें देख सकती हो, तो कोई नहीं है।
तुमने हमें बहुत चिंता में डाल दिया।
सर्जरी के दौरान हमें तुम्हारे दिल और मस्तिष्क से बहुत सारे थक्के हटाने पड़े।
पर अब…
हम नितंब के फोड़े को हटाने में कामयाब रहे।
हमें पक्का नहीं पता कि तुम कब तक ठीक हो पाओगी, पर…
ऐसा नहीं लगता कि कोई भी दिखाई देने वाला निशान या विकृति होगी।
शुक्रिया।
मैं समझी नहीं।
आपने मेरे सहयोगियों से कहा कि आप और डॉ. फ़्रेम्स के पास पक्के सबूत थे।
और अब न तो आपके पास कोई दस्तावेज़ हैं
और न ही डॉ. फ़्रेम्स।
उसे सेलन मॉरिसन द्वारा चुप रहने के लिए धमकाया गया।
"चुप रहने के लिए?" या उनके अपने कामों की ज़िम्मेदारी लेने के लिए?
ओआर में या अस्पताल की फ़ार्मेसी में हुई गलती आपकी मूल कंपनी के
सीईओ की गलती कैसे हो सकती है?
उसने हमारे अध्यक्ष को अलग कर दिया और चिकित्सीय फ़ैसलों में खुद शामिल होने लगी।
एथिक्योर के फ़ायदे को बढ़ाने के लिए देखभाल की गुणवत्ता को गिरा दिया।
डॉ. लिम, समझती हूँ कि अधिग्रहण के बाद हुए
कुछ बदलावों से आप सहमत नहीं हैं…
अगर उसने अपना अस्पताल शुरू किया होता, तो उसे मनचाहे ढंग से चलाने का उसे अधिकार था।
पर उसने वैसा नहीं किया। उसने हमारा, एक गैर-लाभकारी अस्पताल खरीदा।
जिसका मतलब, वह वैध ढंग से पूरे समुदाय की सेवा के प्रति बाध्य है,
न कि सिर्फ़ प्रीमियम बीमा वाले मरीज़ों के प्रति।
आपके पास यह सुनिश्चित करने की ज़िम्मेदारी है कि उसका कुछ मतलब है।
यह केवल अनुबंध की बारीक बातें नहीं हैं, जिसे कभी कोई नहीं पढ़ता।
सहमत हूँ।
पर क्या तुम्हारे पास सेलन मॉरिसन द्वारा की गई धोखाधड़ी
या आपराधिक गतिविधि का कोई वास्तविक सबूत है?
मेरे पास एक मरी हुई बच्ची है।
और वह सेलन मॉरिसन की गलती है।
और अगर आप इसमें पड़कर वह नहीं करतीं, जो इसे रोकने के लिए
सिर्फ़ आप कर सकती हैं, मैं गारंटी देती हूँ कि ऐसा बार-बार होगा।
मुझे सोचने दो और मैं तुमसे संपर्क करूँगी।
शुक्रिया।
डॉ. मर्फ़ी ने बहुत अच्छा काम किया।
तुम्हें अभी लंबा सफ़र तय करना है और शायद कुछ और सर्जरी होंगी,
पर यह बहुत अच्छा दिख रहा है।
तुम्हें नस से जुड़ी की कोई चोट नहीं लगी है और तुम्हारी टाँग की दोनों हड्डियाँ
स्थिर हो गई हैं।
क्या मोनिका वापस आई?
नहीं।
अच्छा है।
मुझे उसकी दया नहीं चाहिए।
आप सही थे। वह अपना मन नहीं बदलेगी।
शायद तुम्हें अपना मन बदल लेना चाहिए।
तुम इस बात की थोड़ी ज़्यादा परवाह करते हो कि तुम्हारी डेट कैसी दिखती हैं,
वे दूसरों के सामने तुम्हें कैसा दिखाती हैं,
बजाय इसके कि वे तुम्हें अपने बारे में कैसा महसूस करवाती हैं।
यह आपका मुझे बताने का अपना तरीका है कि क्योंकि मैं मोटा और बदसूरत हूँ,
-मुझे अपने जैसी औरत के साथ डेट करना चाहिए? -तुम मोटे या बदसूरत नहीं हो।
अगर तुम्हें कोई ऐसा चाहिए, जो दोस्ती से बढ़कर प्यार करे,
तो खुद से प्यार करना शुरू कर दो।
बस बाहर जाएँ और मुझे अकेला छोड़ दें।
अगर तुम्हें दर्द के लिए और दवाएँ चाहिए, तो नर्स को बता देना।
क्या देख रहे हैं?
मैं कहा न, चले जाइए!
डॉ. पार्क सही कह रहे हैं।
उनकी बात सुननी चाहिए।
मुझे यकीन नहीं हो रहा।
हमने सच में उसके फेफड़े, उसका मस्तिष्क और उसके पिछवाड़े को बचा लिया।
तीनों चीज़ों को बचाया।
वह खुशकिस्मत है कि उसे किसी अंग में खराबी नहीं हुई।
वह खुशकिस्मत थी कि हम उसके साथ थे।
जिस तरह से हम काम पर हमेशा लड़ते रहते हैं?
मेरे सबसे बड़े भाई के साथ भी ऐसा ही रिश्ता है।
वह मुझे पागल कर देता है, पर उससे प्यार है।
उसे यह भी लगता है कि दाढ़ी से वह लंबा दिखता है।
-यह बेरहमी है और ठीक नहीं है। -या सच है।
हैलो?
मैं ही बात कर रही हूँ।
शुक्रिया। वाकई आपके समय के लिए शुक्रगुज़ार हूँ।
नहीं, असल में, मैं समझी नहीं।
कुछ डॉक्टर अलग होते हैं। - कुछ अस्पताल भी।
-गुड नाइट। -तुम्हारी मुलाकात कैसी रही?
-कौन सी मुलाकात? -एजी के साथ तुम्हारी मुलाकात।
मैंने हमेशा से तुमसे खुलकर बात की है, ऑड्री।
यह समझने में तुम्हारी मदद की कोशिश भी की कि मैं यहाँ क्या करने की कोशिश कर रही हूँ।
और तुमने मेरे पीठ पीछे जाकर सब कुछ बर्बाद करने की कोशिश की।
मैं इसे कभी नहीं भूलूँगी।
मैं हमारी शादी को रद्द नहीं करना चाहता।
हमें एक-दूसरे से प्यार है
और हम एक-दूसरे के लिए अच्छे हैं।
मैंने मोंटाना के तुम्हारे सफ़र और मेरे स्कोर बदलने को लेकर
बोले झूठ को माफ़ कर दिया। तुम मदद करने की कोशिश कर रही थी।
शुक्रिया।
तुम चाहती थी कि डॉ. ग्लासमैन वापस आ जाएँ,
ताकि तुम्हें मेरी देखभाल खुद न करनी पड़े।
उन्हें वापस बुलाना चाहती थी क्योंकि उन्हें तुम्हारी परवाह है।
-और तुम्हें भी उनकी परवाह है। -मेरी देखभाल करने की जरूरत नहीं है।
पता है। और मेरा मतलब तुम पर दया दिखाना नहीं था। बस तुम्हारी मदद करना
और तुम्हारा साथ देना चाहती थी।
तुम्हें लगता है कि मैं तुम्हारे लायक नहीं हूँ?
कि तुम लायक नहीं हो?
-क्या बोल रहे हो? -तुमने एक बार कहा था कि तुम मेरे
एएसडी के कारण मेरे साथ रिश्ता नहीं बनाओगी।
तुम ऐसा सोचते हो?
-ऐसा तुमने कहा था। -हाँ, बहुत समय पहले।
तुम वाकई ऐसा करना चाह रहे हो कि तुम्हारे बारे में
जो महसूस करती हूँ, तुम्हें अंतर नहीं दिखता। कि मैं बिल्कुल समझदार नहीं हुई हूँ?
हमारा रिश्ता बढ़ा नहीं है?
उस इंसान की मदद की कोशिश कर रही थी, जिससे मुझे प्यार है,
तुम्हारा साथ देना चाहती हूँ, जैसे तुमने मेरा साथ दिया है।
मैंने कितनी बार कोशिश की, पर तुम इस तरह से देख ही नहीं पाते हो।
क्या मेरी हर गलती कुछ ऐसी होती है,
जिसे तुम हमेशा के लिए पकड़कर रखोगे?
नहीं, तुम्हें माफ़ कर रहा हूँ।
नहीं, मैं तुम्हारी माफ़ी नहीं चाहती।
और मैं थक गई हूँ।
तुम्हारी मदद के लिए माफ़ी माँगते हुए
और तुम्हारी परवाह करते थक गई हूँ। और जो भी कर रही हूँ
वह तुम्हें इतना नागवार गुज़रता है।
हाँ। नहीं, मैंने ऐसा नहीं कहा।
नहीं, कि मैं तुम्हारे लिए लायक नहीं हूँ।
-यह सच नहीं है। -और अगर यही महसूस होता है, तो ठीक है।
हमें शादी नहीं करना चाहिए।
शायद हमें साथ रहना भी नहीं चाहिए,
तो मैं तुम्हारे रास्ते से हट जाऊँगी। पूरी तरह से।
तुम आज रात से अपने खुद के बिस्तर पर सो सकते हो और कल,
मैं अपने रहने के लिए नई जगह ढूँढना शुरू कर दूँगी।
संवाद अनुवादक शालिनी शुक्ला ँढना शुरू कर दूँगी।